CELEX: 31984R3296
Language: el
Date: 1984-11-22 00:00:00
Title: Κανονισμός (ΕΟΚ) αριθ. 3296/84 του Συμβουλίου της 22ας Νοεμβρίου 1984 για το καθεστώς που εφαρμόζεται στις εισαγωγές οίνων καταγωγής Αλγερίας

Avis juridique important

|

31984R3296

Κανονισμός (ΕΟΚ) αριθ. 3296/84 του Συμβουλίου της 22ας Νοεμβρίου 1984 για το καθεστώς που εφαρμόζεται στις εισαγωγές οίνων καταγωγής Αλγερίας  

Επίσημη Εφημερίδα αριθ. L 308 της 27/11/1984 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 3296/84 ΤΟΥ ΣΥΜΒΟΥΛΙΟΥ  της 22ας Νοεμβρίου 1984  για το καθεστώς που εφαρμόζεται στις εισαγωγές οίνων καταγωγής Αλγερίας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας (1), που υπογράφηκε στις 26 Απριλίου 1976, είχε καθορίσει στο άρθρο 20 το καθεστώς που εφαρμόζεται στις εισαγωγές οίνων καταγωγής Αλγερίας μέχρι τις 30 Ιουνίου 1981·  ότι, τελευταία, το καθεστώς αυτό παρατάθηκε μεταβατικά μέχρι τις 31 Δεκεμβρίου 1984, με τον κανονισμό (ΕΟΚ) αριθ. 3325/83 (2) ·  ότι προσωρινά, πρέπει να παραταθούν εκ νέου, κατά τρόπο αυτόνομο, οι διατάξεις που εφαρμόζονταν στις εισαγωγές οίνων καταγωγής Αλγερίας στις 30 Ιουνίου 1981,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το καθεστώς εισαγωγής των οίνων καταγωγής Αλγερίας, που ίσχυε στις 30 Ιουνίου 1981 σύμφωνα με το άρθρο 20 της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Αλγερίας, διατηρείται μέχρι τις 31 Δεκεμβρίου 1985.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Νοεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. L 263 της 27. 9. 1978, σ. 2.  (2) ΕΕ αριθ. L 330 της 26. 11. 1983, σ. 1.